cyanic-selkie/wikianc huggingface dataset:
Heptameron
Sammendrag av en novelle
Ektemannen overbeviser dronningen at han elsker henne og at hun fortjener å bli behandlet bedre av hennes ektemann kongen som vanærer henne ved å gjøre seg til hanrei. De blir enig om sammen å begå utroskap som straff. Når kongen tror ektemannen besøker sine eiendommer besøker han den andres hustru, men isteden drar ektemannen til slottet og til dronningen. Denne affæren foregår i flere år til alle parter er blitt ganske gamle.
Fjernskriver
Den første sivile teleksforbindelse mellom Oslo og utlandet ble åpnet i 1946. Allerede under krigen hadde Wehrmacht og de sivile tyske myndigheter et teleksnett som dekket landet. Telegrafverket sørget også for forbindelser til skip i utenriksfart, både med telegraf, telefon og teleks.
Jean le Rond d’Alembert
Bakgrunn
D'Alembert studerte jus og humanvitenskaper ved det jansenistisk orienterte Collège des Quatre-Nations. Her ble han forsøkt styrt i retning av teologiske studier; men den eksponering han hadde fått under utdannelsen hadde heller vakt en forakt for dette. I stedet tok han en toårig juridisk utdanning og ble utnevnt til advokat i 1738.
Mustang (distrikt)
Mustang er et av de 75 administrative distriktene i Nepal. Navnet på distriktet kommer fra det tibetansk Mun Tan, som betyr fruktbar slette.
Jean le Rond d’Alembert
Karriere
D'Alembert studerte medisin og matematikk på egen hånd, og i 1739 leverte han sin første matematiske avhandling til det franske vitenskapsakademiet Académie des sciences. Han tilegna seg også omfattende kunnskaper i latin, og vant på sine eldre dager stor anerkjennelse for oversettelser av Tacitus.
Mustang (distrikt)
Administrasjon og grenser
Mustang-distriktet ligger i høyfjellet i Himalaya i Dhaualagiri-sonen i Vestregionen. Mustang er det av distriktene i Nepal som har blant de laveste folketallene. Hovedstaden i Mustang er Jomosom, som i 1998 hadde ei befolkning på 5 363. I distriktet ligger det 16 landsbyutviklingssoner og ingen bykommuner.
Mustang grenser i vest mot Dolpa-distriktet, i nord mot det kinesiske autonome området Tibet, i øst mot Manang-distriktet, og i sør mot Myagdi-distriktet.
Jean le Rond d’Alembert
Karriere
D'Alembert besøkte flere litterære salonger i Paris, særlig Madame Geoffrins, marquise du Deffands og Mademoiselle de Lespinasses salonger. Han forelsket seg dypt og varig i de Lespinasse og levde i en lenge periode sammen med henne. Han møtte Denis Diderot i de Lespinasses' salong.
Da arbeidet med Encyclopédie begynte på slutten av 1740-tallet, ble d'Alembert engasjert som medredaktør med ansvar for matematikk og naturvitenskapene. I sin tid som redaktør og medarbeider skrev han over 1000 artikler for leksikonet. Hovedtyngden ligger på naturvitenskapelige emner, men han skrev også musikkhistoriske artikler.
Heptameron
Sammendrag av en novelle
Som mange fortellinger av denne typen handler Saffredents fortelling om hanreier og utroskap er avhengig av både dramatisk ironi i handlingsgangen og dens effekter.
Mustang (distrikt)
Administrasjon og grenser
Thorung La-passet, som ligger i en høyde på 5 415 meter, gir forbindelse mellom distriktene Mustang og Manang, på ruta mellom byene Muktinath og Manang.
Fysisk geografi
Tross navnet er mye av distriktet ei tørr, ørkenaktig høyslette, som ligger i regnskyggen. Distriktet har i århundrer vært nødt til å importere mat, og mye av befolkninga har pleid å flytte ned i lavlandet i deler av året.
Burfjord
Burfjord (kvensk: Puruvuono, nordsamisk: Buvrovuotna) er administrasjonssenteret i Kvænangen kommune i Troms og Finnmark. I Burfjord finnes bank, post i butikk, bibliotek, bensinstasjon, kafé, skistadion, tre fotballbaner, barnehager, div. butikker, idrettshall, legevakt, helsesenter, sykehjem, tannlege, grunnskole og to dagligvarebutikker. Stedet er kjent for sitt gode idrettsmiljø, spesielt innen skisport. Tettstedet har innbyggere pr. . Det samiske stedsnavnet, som antas å være opprinnelsen for de andre variantene, betyr "Grøtfjord".
Mustang (distrikt)
Fysisk geografi
Mustang deles av Gandaki-elva, som har sine kilder i Mustang. Den går mellom fjellene Dhaulagiri (8167 moh, verdens 7. høyeste fjell og Nepals 6. høyeste) i vest og Annapurna (8091 moh, verdens 10. høyeste fjell og Nepals 8. høyeste) i øst, og danner en dyp elvedal. Målt fra de høyeste toppene og ned til bunnen av dalen, er dette den dypeste elvedalen i verden. Mesteparten av befolkninga bor langs elva eller dens tilløp.
Burfjord
Nærmeste lufthavner, er Sørkjosen og Alta, henholdsvis 77 km og 92 km med bil.
Mustang (distrikt)
Forbindelser med Tibet
Historisk har Mustang ligget på en viktig handelsvei mellom Tibet og India. Salteksporten fra Tibet til lavlandet gikk gjennom Mustang.
I tillegg til tibetanere, bhothe, rekner grupper med tibetansk kultur seg til ei rekke forskjellige folkeslag, blant andre:
Fjernskriver
I 1988 var det cirka 10 000 teleksabonnenter, mens globalt var cirka 1 500 000 brukere i over 200 land. Internett har overtatt funksjonen til teleks og Telenor la ned teleksnettet 1. juli 2000.
Mustang (distrikt)
Forbindelser med Tibet
Etter opprøret i Tibet på 1950-tallet var Mustang for ei tid base for Khampaopprørere som støtta Dalai Lama, inntil regjeringen i Nepal sendte inn hæren for å sikre seg full kontroll over distriktet igjen.
Kongedømmet Lo
I Mustang distrikt ligger det buddhistiske kongedømmet Lho Mang Thang, også kjent som kongedømmet Lo eller kongedømmet Mustang. Det er berømt fordi det har bevart mye tradisjonell tibetansk kultur, blant annet rike religiøst inspirerte kunstskatter. Samtidig er området svært fattig, og trua blant annet av fraflytting og aggressive kunsttjuver. Etter 1990 er det blitt åpna for begrensa turisme, som ikke skal omfatte mer enn tusen turister i året som må reise i grupper.
Pilegrimsmålet Muktinath, som er hellig både for hinduer og buddhister, ligger i en høyde på 3 710 moh, ved foten av fjellpasset Thorong La.
Store deler av Mustang ligger i Annapurna naturvernområde.
Borgerråd
Borgerråd (på engelsk: Citizens’ Assembly), også kalt borgerpanel eller innbyggerpanel, er en form for deliberativt demokrati der et representativt utvalg av befolkningen samles for å diskutere en politisk sak for å komme til enighet. Medlemmene er tilfeldig utvalgt i den hensikt at de skal representere den større befolkningen. Borgerrådets medlemmer gis mulighet til å sette seg inn i saken gjennom å lytte til fagfolk og involverte parter. Medlemmene diskuterer og forsøker å komme frem til beslutninger som har bredest mulig støtte. Prosessen blir ledet av trente tilretteleggere.
Et borgerråd kan benyttes av lokale eller nasjonale myndigheter for å undersøke brede problemstillinger, og for å komme opp med nye ideer og forslag til løsninger. Det kan også benyttes til å evaluere ulike politiske muligheter og utvikle anbefalinger. Et borgerråd kan også benyttes til å få innsikt fra befolkingen om effekten av eksisterende praksis.
Et borgerråd kan, i likhet med en folkeavstemning, benyttes som et verktøy for å undersøke hva befolkningen mener om en sak.
En rapport fra OECD konkluderte med at deliberative prosesser er godt egnet til å behandle verdibaserte politiske spørsmål, komplekse problemstillinger som krever kompromisser, og langsiktige utfordringer som går utover kortsiktige insentiver. Slike prosesser er spesielt nyttige for å ta opp saker som er politisk fastlåste.
Borgerråd er blitt benyttet av myndighetene i en rekke land for å løse saker av varierende vanskelighetsgrad. Et borgerråd i Irland som ble opprettet av parlamentet i 2016 behandlet flere juridiske og politiske saker landet stod ovenfor. Disse sakene inkluderte abort, og mulighetene og utfordringene ved en aldrende befolkning. Borgerrådet kom frem til en anbefaling om å liberalisere abortlovgivningen. Forslaget ble sendt ut på folkeavstemning og ble senere vedtatt i parlamentet.
EU har etablert fire borgerråd som skal utarbeide anbefalinger for unionens fremtid.
I Norge har borgerråd blitt benyttet på kommunenivå både i Oslo, Bergen, Trondheim, Stavanger, Røros og Holmestrand.
Extinction Rebellion Norge går inn for at myndighetene skal sette ned et rådgivende borgerråd.
Fuzzymatching
FuzzyMatching er et felt innen IT som har sterk anvendelse innen tolkning av fritekstfelter. Innen dataintegrasjon har man ofte det problemet at to records fra forskjellige systemer ikke lar seg sammenligne når man skal kombinere informasjon fra disse. Typisk, når man skal finne informasjon om en person, vil man bruke Navnet for å identifisere personen.
''H. C. Andersen
Hans C. Andersen
Hans Chr Andersen''
Et vanlig dataprogram klarer ikke å se at dette er samme navn. Til det trenger vi fuzzy matching.
Skrivefeil
Adnersen
Andersen
I slike tilfeller kan man definere likheten ved å telle antall basisperasjoner av typen
Alle disse får verdien 1, mens match får verdien 0. Dermed er minste kostnad for å konstruere Andersen fra Adnersen lik 2:
A[overskriv d med n][overskriv n med d]ersen
A[slettd]n[sett inn d]ersen
Forkortelser
I eksempelet med H.C. Andersen ovenfor ser vi at de tre linjene er varianter av samme navn med forskjellig (grad) av forkortelser. Ved å gjenkjenne første bokstav i hvert ord, og deretter se at alle forkortelsene er delstrenger eller sammentrekninger av det fullskrevne, kan man finne match med hovedsakelig samme prinsipp som for skrivefeil.
Fuzzy matching
Knut Hem
Knut Hem (født 1. februar 1963 ) er en norsk musiker som spiller dobro og relaterte strengeinstrumenter. Han er også trommeslager blant annet  i Reidar Larsens backingband The Storytellers. I tillegg til medvirker han på utallige plateinnspillinger.
På 1990-tallet figurerte han på innspillinger med blant andre Øystein Sunde, Henning Kvitnes, Hellbillies, Di Derre, Bill Booth og Hjerterknekt. Han var også medlem av Bretteville som hadde en liten hit i 1996 med låta «Big Time» og det påfølgende albumet In Time. Sammen med bassist og vokalist Bjørn Holm, Aslag Haugen og Lars Håvard Haugen var han i 1998 med å starte det smått legendariske bandet The Respatexans som ga ut to plater Almost Famous og Shine On som fikk Spellemannprisen 2005 for beste country-plate. Med sitt eget Hem Strengelag, bestående av Jørun Bøgeberg (bassgitar og vokal), Lars Håvard Haugen (gitar), og Terje Kinn (banjo), utviklet det seg et liveband i bluegrass. Bandet var sentralt i soloutgivelsen Once In a Very Blue Mood (2000). Bandet ble videreført i Knut Hem Bluegrass Band, tidvis kalt Allstars, og husband på utestedet Muddy i Oslo. Besetningen her ble utgjort av nevnte Terje Kinn (banjo), Finn Guttormsen (kontrabass), Øystein Fosshagen (fiolin) og Håkon Askeland (mandolin). I 2007 var bandet utvidet med ytterlige 2 medlemmer og ga under navnet Hemisfair ut albumet Blue Blue Grass of Home. Dette albumet ble nominert til Spellemannprisen 2007 i klassen country. I 2003 ble han med i backingbandet til backingbandet til Øystein Sunde, Meget i sløyd, og startet en lang periode med 3 sesonger på Dizzie Show Teater og påfølgende turneer, og samarbeidet også med blant andre Ola Kvernberg  og Stian Carstensen  i bandet Banjovi.
Han fikk Gammleng-prisen i både 2007 og 2021 klassen studiomusiker og musiker.
Han ga i 2012 ut albumet Almost on My Own. I tillegg en sesong på Dizzie Showteater med Gitarkameratene, og turnevirksomhet med Knut Hem Band sammen med Håkon Askland, Davide Bertolini og Øystein Fosshagen. Deltar også i bandprosjektet The Bluegrass Playboys sammen med Terje Kinn, Olaf «Knerten» Kamfjord og Øystein Fosshagen.
Av utenlandske samarbidspartnere kommer man vanskelig utenom den amerikanske slide gitaristen Roy Rogers.
Anton Henrik Scheel
Anton Henrik Scheel (født 31. juli 1791, død 13. februar 1878) var tollinspektør i Skien og Mandals første ordfører.
Han var sønn av Hans Hendrich Scheel født 1746, død 1813 og hustru Anne Elisabeth Schow f. 1861, d. 1828. Anton Henrik gikk først militærveien. I 1808 var han Overjæger, samtidig med sin eldre bror Jens Herman. 1809 ble han sekondløytnant ved Norske Jegerkorps. 1811 premierløytnant i Valderske Skarpskytte-bataljon, Totenske kp., så igjen fortsatt til Jegerkorpset.
I perioden 1811-18 var han korpsadjutant for general Staffeldt. I 1815 fungerte han som ordonnansoffiser hos kronprins Carl Johan. Det var i denne egenskap han – knapt 25 år gammel – deltok i et selskap på Bogstad herregård utenfor Christiania, hvor det oppstod en viss dramatikk.
Biskop Claus Pavels beskriver hendelsen i sin dagbok:
Schell avanserte til kaptein i 1819, men så tok han farvel med militæret og ble i 1822 tollkasserer i Mandal.
I Skien var han blitt gift i 1817 med Petronelle (Nella) Margrethe Blom. Hun var født i Skien 5. mai 1795 som datter av skibsreder Hans Christophersen Blom (1742†1814) og Elisabeth Catharina Rougtvedt (1755†1823). Med Nella hadde han 7 barn.
I 1837 skulle den lokale makten samles i formannskap og representantforsamling, som begge skulle velges av «folket» – i dette tilfellet vel hundre stemmeberettigede menn. Scheel, som fikk 29 stemmer, ba seg fritatt på grunn av svak helse og mange forretninger, men hans bønn ble avslått. 4. september 1837 holdt Mandal formannskap sitt første møte, hvor tollkasserer Scheel ble valgt til byens første ordfører.
I 1839 var Anton 4. suppleant til Stortinget fra Lister og Mandals amt. Samme år ble han forflyttet til Moss, og efter 5 år her ble han Toldinspektør i Skien. I 1841 var det blitt opprettet eget havnevesen for Brevik, Stathelle og Langesund, og ved kgl. resolusjon av 5. april 1843 ble Skiens tollvesen, som før hadde sortert under tollstedet i Porsgrunn, gitt en selvstendig ordning med en inspektør, en tollkasserer, 3 underbetjenter og 3 rorskarer. Til tollinspektør ble ansatt Anton Henrik Scheel, som satt i stillingen helt til 1868.
I Skiensposten nr 14., 1878 kunne man lese:
Anton Henrik Scheel var ridder av St. Olavs Orden.
Colombia under Sommer-OL 1972
Colombia under Sommer-OL 1972. Femtini sportsutøvere, femtifem menn og fire kvinner fra Colombia deltok i åtte sporter under Sommer-OL 1972 i München. Colombia kom på 31.-plass med en sølv- og to bronsemedaljer. Bokseren Alfonso Pérez var Colobias flaggbærer under åpningsseremonien.
Ѕ
Ѕ (minuskel: ѕ) er en bokstav i det kyrilliske alfabetet, brukt i makedonsk der den representerer lyden [dz]; den fantes imidlertid allerede i det tidlige kyrilliske alfabetet.
HTML-koden er  for stor bokstav, og   for liten bokstav.
Anne Brit Skjæveland Sandberg
Karriere
Anne Brit Skjæveland Sandberg vokste opp i Sandnes og var en allsidig friidrettsutøver. Hun spesialiserte seg tidlig i mangekamp, og etter hvert spesialiserte hun seg på hekkeløp, høyde og lengde. Hun har i dag følgende plasseringer på NFIFs lister Norges beste gjennom alle tider: 100 meter hekk på 13,43 sek. er i dag tidenes 7. beste løp. 6,30 meter i lengde er i dag tidenes 10. beste hopp, samt 1,85 i høyde. Sandbergs resultater i mangekamp er fortsatt gjeldende norske rekorder, 6085 i sjukamp og 4194 i femkamp innendørs. Hennes 6085 poeng i sjukamp var i 14 år norges eneste resultat over 6000 poeng, helt til stortalentet Ida Marcussen skåret 6020 poeng i junior-VM i 2006. Sandberg har 11 norgesmesterskap, med 5 fra sjukamp, 3 fra 100 meter hekk og 3 ganger i lengde. Hun deltok under sommer-OL for Norge i 1992 i Barcelona med 22.-plass i sjukamp.
Sandberg er i dag studiesjef ved Handelshøyskolen BI i Stavanger. Hun har styreverv i Viking Fotballklubb, der hun ble valgt inn i 2006.
Erik Ødegaard
Erik Ødegaard (født 28. november 1969 i Oslo) er en norsk maler og illustratør. Han har studert filosofi og litteratur ved Universitetet i Tromsø (1991–1993) og illustrasjon ved Academy of Art College i San Francisco i USA (1996–2000). Erik Ødegaard har jobbet med en rekke kunstuttrykk, alt fra malerier til digital grafikk. Ødegaard har illustrert flere bøker for Aschehoug forlag, Cappelen Forlag og Gyldendal Norsk Forlag, bl.a. Arne Svingens barnebok De tøffeste gutta. Han er representert på Inferno Gallery i Oakland, CA og Speilbildet Galleri i Bærum.
Fjellmarkmus
Fjellmarkmusa er hovedsakelig aktiv om natten og i skumringen. Som sin slektning markmusa lager den gangsystemer nede i bakken og i vegetasjonen. Den svømmer ofte, og kan også dykke.
Føden består av planter, bl.a. gress, starr, blader og bær. Om vinteren spiser den mye røtter og bark.
Fjellmarkmusa kommer ikke sjelden inn i hus om vinteren.
Erik Werner
Erik Lønnmark Werner (født 1957 i Oslo) er kommuneoverlege i Arendal, spesialist i allmennmedisin, og har doctor medicinae på ryggproblemer. Professor i allmennmedisin ved UiO.
Bakgrunn
Werner har medisinsk embedseksamen fra Universitetet i Oslo fra 1986. Han har vært tilknyttet Allmennmedisinsk Forskningsenhet i Bergen og Uni Research, men er nå professor i allmennmedisin ved UiO. Werner har vært fastlege i Arendal siden 1990,Kystveien Legesenter Eydehavn legekontor.
Doktorgrad
Werner tok doktorgrad i medisin på Universitetet i Bergen i med avhandlingen Media campaign for improving Knowledge, Attitude and Practice in low back pain – An evaluation of the «Active Back» project fra 2007. Den ble skrevet som resultat av Werners oppgave som prosjektleder i forskningsprosjektet Aktiv Rygg. Avhandlingen viser at aktivitet er best mot dårlig rygg, og at man bør gå på jobb selv om man sliter med ryggproblemer. Det gjør at man blir raskere frisk og slipper langvarig sykefravær. Avhandlingen består av fire artikler, som alle er publisert i anerkjente internasjonale tidsskrifter.
Politisk reaksjon
Politisk reaksjon er et samlebegrep for krefter som til fordel for en eldre samfunnsmodell motsetter seg eller ønsker å reversere den gjeldende utviklingen eller tilstanden i et samfunn. En tilhenger kalles reaksjonær.
Den fascismeinspirerte italienske kulturfilosofen Julius Evola brukte reaksjon i en positiv betydning: «Etter vår mening er en sann reaksjon mot det liberalistisk-demokratiske forfallet bare mulig på grunnlag av tradisjonelle verdier som hierarki, aristokrati og kongedømme.» Nasjonalsosialister brukte på sin side ordet i en negativ betydning, nemlig som betegnelse på konservative, monarkister og kristelig forankrede grupper som var motstandere av nasjonalsosialisme. Også kommunister har klassisk reaksjon som fiendebilde.
Idag betegnes ofte konservative og/eller konservativt religiøse verdiforestillinger som reaksjonære av sine motstandere.
Costa Rica under Sommer-OL 1972
Costa Rica under Sommer-OL 1972. Tre mannlige sportsutøvere fra Costa Rica deltok i tre sporter, friidrett, judo og skyting under 1972 i München. Det var fjerde gangen Costa Rica deltok i et OL, de vant ikke noen medaljer.
Hertug av Edinburgh
Hertug av Edinburgh er en adelstittel i Det forente kongerike som er assosiert med Edinburgh i Skottland. Tittelen har blitt opprettet fire ganger siden 1726. Den nåværende innehaveren av tittelen er britiske prins Edward, hertug av Edinburgh siden 10. mars 2023.
Den første som fikk tittelen hertug av Edinburgh var Fredrik Ludvig av Hannover, som fikk den i 1726 av sin farfar, kong Georg I. Fredriks sønn Georg arvet tittelen fra sin far, og da han ble kronet til kong Georg III gikk tittelen «tilbake til kronen», det vil si at tittelen ikke gikk videre til noen andre personer.
Den andre gangen tittelen ble opprettet var i 1866, da dronning Victoria ga tittelen til sin nesteldste sønn Alfred.
Philip, hertug av Edinburgh fikk tittelen den 21. november 1947 da han giftet seg med daværende kronprinsesse Elizabeth II, og hadde tittelen til sin død i 2021. Hans sønn Charles, prins av Wales, arvet tittelen etter sin far og hadde den inntil han ble konge i 2022. I 2023 ble tittelen gitt til prins Edward.
Brave
Brave kan sikte til
28. juni
28. juni er den 179. dagen i året, den 180. i skuddår. Det er 186 dager igjen av året.
Navnedag
Leo, Leon.
Fødsler
Se flere som er født 28. juni i Kategori:Fødsler 28. juni.
Dødsfall
Se flere som døde 28. juni i Kategori:Dødsfall 28. juni.
Kuhliål
Kuhliål er en liten, slangeaktig fisk som er populær i akvaristikken.
Maskør- og parykkmaker
En maskør- og parykkmaker er en håndverker som lager parykker og løshår, skjegg, barter, masker og lignende til teater, opera og film.
Kuhliål
Beskrivelse
Fisken er åleformet med noe sammentrykte sider, og finnene er veldig små. Ryggfinnen begynner bak midten av kroppen, og gattfinnen et godt stykke bak dette igjen. øynene er dekket med transparent hud. Kroppen har 15-20 mørkebrune til svarte loddrette striper, og mellomrommene mellom dem er lakserød til gulaktig. Undersiden er lys.
Maskør- og parykkmaker
Utdanning
I Norge i dag er utdannelsen til dette yrket innen utdanningsprogrammet design og håndverk. Elever må gå et år på skole og tre år i lære i bedrift eller man kan ta frisørfaget andre året for så å gå ut i lære. Grunnen til at det er mulig å ta frisørfaget er at man da lærer klipping, farging osv. Første skoleåret er Vg1 design og håndverk.
Kuhliål
Beskrivelse
Det er umulig å skjelne kjønnene utenom når leken pågår. I gytetiden blir hunnen ofte svært bred før eggene legges. Det er ikke enkelt å få kuhliålen til å leke i akvarium, men når det er vellykket har man noen hundre grønnaktige egg blant røttene på flyteplanter.
Johan Castricum
Johan Castricum (født 15. mai 1915 i Haarlem, Nederland, død 21. desember 1999 i Weert, Nederland) var en nederlandsk fransiskanerprest. Han ble presteviet 15. mars 1942 i Weert, og kom på 1940-tallet til Norge. Sammen med Brita Collett Paus grunnla han Fransiskushjelpen i 1956. Etter et halvt århundre langt virke for den katolske kirke i Norge, som han avsluttet som generalvikar i Oslo Katolske Bispedømme fra 1980 til 1999, reiste han tilbake til Nederland der han døde noen måneder senere.
Kuhliål
Beskrivelse
Maksimal lengde er 10 cm. Fisken blir kjønnsmoden omtrent ved 7 cm lengde. Den har fire par med skjeggtråder rundt munnen.
Maskør- og parykkmaker
Utdanning
Maskør- og parykkmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Kuhliål
Habitat, diett og relatert informasjon
Det naturlige habitatet til kuhliålen er sandbunnen på saktestrømmende elver og klare fjellbekker. De er sosiale fisk og finnes normalt i små grupper. De stimer ikke. De er sky og nattaktive, og holder seg nær bunnen. I naturen lever de i et tropisk klima, og foretrekker vann med en pH på 5,5 – 6,5, en hardhet på 5 dGH, og en temperatur på 24 – 30  °C).
Annet
I naturen leker fisken i grupper i veldig grunt vann. Kuhliålen lever på bunnen og graver seg ned i mykt underlag. Det vitenskapelige navnet Acanthophthalmus betyr noe slikt som «torn-øye», og kommer av at fisken har en pigg under hvert øye.
Akvaristikk
Hvis substratet er finkornet, kan Pangio-arter grave seg ned i bunnen og bli der i lange perioder, mens de kun kommer fram om natten for å finne mat.
З
З (minuskel: з) er en bokstav i det kyrilliske alfabetet, som representerer konsonanten [z]. Den uttales som en stemt s [z], utenom i slutten av ord, der den uttales som vanlig s.
Fra 1957 til 1986, ble en bokstav brukt sammen med det latinske alfabetet for å skrive zhuang. I 1986 ble zhuang sin ortografi endret, slik at den ble ASCII-kompatibel, og з ble byttet ut med bokstaven j. Bokstaven ble brukt til å representere høy tone.
I Unicode kodes з som U+1047 (&#X1047;) og U+1079 (&#X1079;).
Lysefjorden (Forsand)
Lysefjorden er en fjord i Sandnes og Strand kommuner, Ryfylke i Rogaland. Kjente steder som Preikestolen og Kjerag ligger langs Lysefjorden. Fjorden er 42 km lang og 456 meter dyp på det dypeste. I 2006 hadde Lysefjorden besøk av 279,768 turister.
I innløpet til Lysefjorden ligger Oanes og Forsand på hver sin side med hver sin kai. Lysefjorden går fra innløpet ved Høgsfjorden til Lysebotn i enden mot nordøst. Ytterst i fjorden ligger Lysefjordbrua som er eneste bru over fjorden. Der går sommeråpen vei mellom Suleskard i Sirdal og Lysebotn. Veien brukes også for besøkende til Kjerag med over 1000 meter fritt fall.
Rhein-Neckar Löwen
Rhein-Neckar Löwen er en håndballklubb i Mannheim i delstaten Baden-Württemberg i Tyskland. Klubben ble grunnlagt i 2002 og spiller i Bundesliga. Laget har SAP Arena som hjemmearena.
Lysefjorden (Forsand)
På sommerstid går det turistferje inn i fjorden hver dag. Utenom høysesongen på sommerstid går det rutetrafikk med hurtigbåt. Forsand, Oanes, Songesand og Lysebotn er tilknyttet veinett. Veiene til Songesand og Lysebotn er vinterstengt.
Rhein-Neckar Löwen
Nordmennene Harald Reinkind, Bjarte Myrhol og Børge Lund er eller har vært knyttet til klubben.
Lysefjorden (Forsand)
Fjorden har en bestand av noen hundre steinkobber. Steinkobben i Lysefjorden er fredet.
Historie
I 2013 hadde Lysefjorden besøk av 500 000 turister. Med dette ble Lysefjorden og stedene langs Lysefjorden det mest besøkte området i Rogaland. Preikestolen hadde 205 000 besøkende i 2013, Kjerag/Øygardstølen hadde 30 0000. I tillegg kommer cruisebåtgjester, turister på fjorden og bilturister.
Steder langs fjorden
Stedene har kai eller er fjell og er nevnt i rekkefølgen de kommer utenfra og innover.
AC Milan
Associazione Calcio Milan er en italiensk fotballklubb fra Milano som spiller i Serie A. Milan er en av verdens mest suksessfulle klubber. De har vunnet Mesterligaen hele syv ganger – sist i 2007 –, og har 19 Serie A-titler så langt i klubbens historie. Bare Real Madrid har flere mesterligatroféer, mens er den eneste klubben i Italia som har vunnet flere scudetti (italienske ligamesterskap). Laget spiller sine hjemmekamper på San Siro, et stadion de deler med byrivalene.
Opprinnelse og tidlig historie
Milan ble stiftet i 1899 av engelskmannen Alfred Edwards, og som en anerkjennelse av klubbens opprinnelse har laget beholdt den engelske stavemåten av navnet, altså «Milan» i stedet for «Milano».
I de tidligste årene var klubben kjent som Milan Cricket and Football Club, et navn som i 1919 ble forandret til Milan Football Club. I 1938 tvang Mussolinis fascistregime gjennom nok et navnebytte, til Associazione Calcio Milano, et navn som igjen ble forandret rett etter annen verdenskrig, selv om den første delen av navnet ble beholdt. I dag er derfor klubbens fulle navn Associazione Calcio Milan.
På tiden da Milan ble stiftet var ikke fotball en spesielt populær idrett i Italia, og klubben ble derfor også skapt for å promotere fotballsporten i landet, samtidig som stifternes hovedfokus på den tiden var cricket.
Den nye klubben registrerte seg hos det italienske fotballforbundet, og for å ta del i det nasjonale mesterskapet var det nødvendig å finne en bane for hjemmekamper. Stedet ble funnet, og er samme sted som Stazione Centrale di Milano, Milanos imponerende jernbanestasjon, ligger i dag.
Milan vant sitt første trofé allerede året etter stiftelsen, Medaglia del Re (Kongens medalje). Flere gode år fulgte, og Milan vant det italienske mesterskapet i 1901, 1906 og 1907. Dermed ble Milan også laget som brøt Genoa CFCs seiersrekke, ettersom genoveserne hadde vunnet alle de italienske mesterskapene fram til 1901.
Etter den tidlige suksessen gikk Milan inn i en tørkeperiode, og vant bare ett trofé mellom 1916, da de vant la Coppa Federale (den føderale cupen) i Italia, et slags nasjonalt mesterskap som ble spilt i årene under første verdenskrig, og 1951. Seieren i Coppa Federale har dog aldri blitt anerkjent som et fullverdig italiensk mesterskap.
Etterkrigstiden
Etter Scudettoet i 1951 vant Milan Serie A tre ganger til i løpet av 50-tallet; 1955, 1957 og 1959. Lagets laveste plassering mellom 1948 og 1957 var en tredjeplass i Serie A.
Forøvrig kom den mest imponerende enkeltseieren i denne tidsperioden i en kamp mot Juventus i 1950, da Milan slo rivalene fra Torino 7-1 etter blant annet et hat trick av Gunnar Nordahl.
50-tallet var også en god periode for klubben, som da ble trent av legenden Nereo Rocco, også kjent som skaperen av det beryktede catenaccio-systemet. Milan vant Serie A i 1961/62, og ble året etter det første italienske laget som vant serievinnercupen, senere kjent som Mesterligaen, etter å ha slått Benfica 2-1 på Wembley Stadium i London. Kaptein på dette laget var Cesare Maldini, far til den senere Milan-legenden Paolo Maldini, og laget besto ellers av berømte spillere som f.eks. José Altafini og Gianni Rivera.
Allikevel vant Milan færre troféer på 60-tallet enn man skulle tro, mye grunnet byrivalene Inters sterke lag på samme tid. Det neste ligamesterskapet ble vunnet i 1967/68 takket være Pierino Parti, som var toppscorer i Serie A den sesongen, og i 1968 vant laget også Cupvinnercupen for første gang, etter to scoringer av Kurt Hamrin i finalen mot Hamburger SV.
Den følgende sesongen vant Milan nok en mesterligatittel, denne gangen etter å ha slått AFC Ajax 4-1 i finalen, og samme år vant de den interkontinentale cupen ved å slå Estudiantes de la Plata over to dramatiske finalekamper som endte 3-0 og 1-2.
1970-1986: Den første stjernen, og Serie B
På 70-tallet vant Milan tre italienske cupmesterskap og klubbens andre Cupvinnercup; dog var klubbens egentlige mål det tiende scudettoet, hvilket ville gi laget sin første Stella (stjerne) over klubblogoen på de rød-svarte trøyene. Dette målet ble nesten nådd i 1972/73, men håpet endte med et nederlag for Hellas Verona FC på sesongens siste dag.
Milan måtte vente så lenge som til 1978/79 på det tiende scudettoet, da et lag ledet av kaptein Gianni Rivera ledet klubben til nok en ligatriumf. Rivera la opp etter denne sesongen, til stor sorg for Milans supportere.
Etter 1979/80-sesongen ble Milan tvangsflyttet ned til Serie B sammen med S.S. Lazio etter en kampfiksingsskandale som involverte to spillere og klubbpresident Felice Colombo. Milan rykket rett opp igjen sesongen etter, men slet kraftig i Serie A den påfølgende sesongen, og nok et nedrykk var et faktum. Dråpen som nesten fikk begeret til å renne over, og Milan til å gå konkurs, var at Giuseppe Farina, som var president i klubben fra 1982 til 1986, rømte til Sør-Afrika med store deler av klubbens pengebeholdning etter å ha kommet i vanskeligheter med Italias påtalemyndigheter.
Berlusconi-æraen
I 1986 ble Milan kjøpt opp av den milanesiske forretningsmannen Silvio Berlusconi, som hadde det mål for øye å gjøre Milan til verdens beste lag. Han hentet inn treneren Arrigo Sacchi, sammen med de nederlandske stjernespillerne Marco van Basten, Frank Rijkaard og Ruud Gullit, i tillegg til italienske spillere som Roberto Donadoni, Carlo Ancelotti og Giovanni Galli. Milan hadde fra før av spillere som Franco Baresi og det unge forsvarstalentet Paolo Maldini i klubben, og grunnlaget ble lagt for det som skulle bli klubbens mest suksessfulle æra gjennom alle tider.
Fansen måtte ikke vente lenge på suksess: Allerede i 1987/88 vant Milan Serie A igjen, og den følgende sesongen vant klubben sin tredje Serievinnercup-tittel etter å ha slått Steaua București 4-0 i finalen i Barcelona, i tillegg til en ny seier i den Interkontinentale cupen etter en 1-0-seier mot National de Medellin i finalen.
Laget vant Serievinnercupen igjen den følgende sesongen med en 1-0-seier mot Benfica i finalen, og var i perioden mellom 1988 og 1996 sannsynligvis det beste fotballaget i verden, først under Sacchi og deretter under Fabio Capello. Capellos Milan ble kjent som Gli Invincibili (de uovervinnelige), og satt en nærmest uslåelig rekord da de mellom 1991 og 1992 spilte 58 kamper på rad uten å tape. Mye av grunnen til dette var den fantastiske backrekka, anført av Franco Baresi, Alessandro Costacurta og Paolo Maldini.
Milan vant i denne perioden Serie A tre ganger på rad mellom 1992 og 1994, og spilte i Mesterligafinalen tre år på rad, fra 1993 til 1995. I 1993 ble de slått av Olympique Marseille i en omstridt finale, i 1994 vant Milan 4-0 mot Barcelona i det som kanskje er klubbens beste kamp gjennom alle tider, før laget tapte nok en finale 0-1 mot Ajax i 1995. nok et ligamesterskap ble vunnet i 1995/96, da laget hadde stjernespillere som Roberto Baggio og Zvonimir Boban.
Fabio Capello forlot Milan i 1996, og klubben hentet da inn Oscar Washington Tabarez som ny trener. Laget slet med å spille under den nye treneren, og klubbledelsen hentet til slutt tilbake Arrigo Sacchi som trener. Dette ble ikke noen større suksess, og Milan endte til slutt på en sjokkerende ellevteplass i Serie A. Det ble ikke noe bedre sesongen etter, selv om ledelsen da byttet ut Sacchi med Capello. Laget ble slått 1-6 av Juventus på hjemmebane og kom på tiendeplass i Serie A. Dette var uakseptabelt for en klubb som Milan, og Capello måtte forlate Milan for andre gang i karrieren.
Neste sesong kom treneren Alberto Zaccheroni til klubben, sammen med spillere som Oliver Bierhoff og Thomas Helveg. Zaccheroni førte Milan til et sekstende ligamesterskap i 1998/99, kanskje det mest overraskende i klubbens historie, ettersom de lå bak Lazio på tabellen inntil det bare var et par kamper igjen på tabellen, og aldri var regnet blant favorittene til ligatittelen.
Ancelotti-årene
Resten av årene med Zaccheroni var uten de store suksessene, og det var ikke før i 2002/03, med lagets nye trener Carlo Ancelotti ved roret, at Milan fikk smake suksess igjen. Laget var kraftig forsterket de senere årene med blant annet spillere som Filippo Inzaghi, Alessandro Nesta, Rui Costa, Andrea Pirlo og Clarence Seedorf, og denne sesongen vant Milan Mesterligaen for sjette gang, etter å ha slått erkerivalene Juventus på straffespark i finalen. Denne finalen ble forøvrig spilt på Old Trafford i Manchester, og Paolo Maldini var kaptein for laget, 40 år etter at hans far Cesare løftet det samme troféet på Wembley i London. Samme sesong vant Milan den italienske cupen, og laget kom også på tredjeplass i Serie A. Den neste sommeren kjøpte Milan inn et ukjent brasiliansk stjerneskudd ved navn Kaká, en spiller som skulle vise seg å bli særdeles viktig den kommende sesongen, da Milan vant klubbens søttende Serie A-tittel. Alt var allikevel ikke bra denne sesongen, for etter først å ha slått Deportivo de La Coruña 4-1 på San Siro, klarte laget å tape 0-4 i returoppgjøret i Spania og dermed ryke ut av Mesterligaen allerede i kvartfinalen.
Neste sesong ble en gedigen skuffelse for Milan, som mistet både Serie A- og Mesterligatitlene på målstreken. I Serie A lå de likt med Juventus bare et par kamper før sesongen var slutt, bare for å gå på et ydmykende 0-1-tap på hjemmebane mot nettopp Juventus i en av de siste kampene det året. Enda verre skulle det bli i Mesterligafinalen den samme våren, da Milan ledet 3-0 til pause mot Liverpool, bare for å miste hele ledelsen i andreomgang. Kampen gikk til slutt til straffesparkkonkurranse, hvor Milan tapte 3-2.
Den følgende sesongen ble nok en skuffelse, selv om Milan bekreftet sin posisjon som det sterkeste laget i Europa etter årtusenskiftet ved å slå Bayern München i 16-delsfinalene i Mesterligaen. Dermed var Milan den eneste klubben i Europa som deltok i kvartfinalene i turneringen i hver sesong mellom 2002/03 og 2005/06. Allikevel ble laget slått ut av FC Barcelona i semifinalene, og kom igjen på andreplass i Serie A.
Calciopoli og Mesterligatriumf
Milan var en av klubbene involvert i Calciopoli-skandalen i 2006, men slapp i motsetning til rivalene Juventus unna tvangsnedrykk til Serie B. Milans straff var i utgangspunktet 44 poeng trukket fra lagets samlede poengsum i Serie A 2005/06, hvilket ville bety at klubben ikke fikk delta i Mesterligaen, og at laget måtte starte Serie A 2006/07 med −15 poeng. Gjennom anker ble denne straffen redusert til 30 poeng trukket fra for sesongen 2005/06, og at laget startet 2006/07-sesongen med −8 poeng. Visepresident Adriano Galliani ble i utgangspunktet utestengt fra all fotball i et år, men denne straffen ble senere redusert, og han kunne derfor ta opp igjen sine offisielle aktiviteter i Milan 23. desember 2006.
Hovedårsaken til Milans straff var påstander om at Galliani ved et par anledninger skulle ha instruert en klubbansatt til å gjøre avtaler med dommerforeningens sekretær Manfredi Martino om utvelgelsen av dommere til Milans kamper. Bevisene som forelå for dette var relativt tynne, og i motsetning til de andre involverte klubbene var det snakk om et par enkeltkamper, ikke et organisert system. Dermed var Milans straff også den mildeste.
Rent sportslig slet laget lenge med formen i 2006/7-sesongen, og den endelige plasseringen i Serie A ble en skuffende fjerdeplass, 36 poeng bak Inter, som ble ligamestere. Spillet i Mesterligaen var desto bedre, og etter en imponerende vårsesong som inkluderte seiere over blant annet Bayern München og Manchester United, vant Milan den gjeveste europacupen for syvende gang i klubbens historie. I finalen slo de Liverpool 2-1, og fikk dermed revansje for det forsmedelige nederlaget i Istanbul to år tidligere.
Milan gjorde få nevneverdige innkjøp sommeren 2007, og det var bare to kvalitetsspillere som kom til klubben: Den tidligere Juventus-spilleren Emerson, som kom fra Real Madrid, og stortalentet Alexandre Pato, som grunnet aldersbestemmelser for spillere fra land utenfor EU ikke var klar for spill før i januar. Klubben fikk en hel del kritikk for sin labre innsats på overgangsmarkedet, men den 31. august befestet Milan sin posisjon som Europas beste lag ved å slå UEFA-cupvinnerne Sevilla 3-1 i finalen i den europeiske supercupen.
I desember 2007 vant Milan FIFAs VM for klubblag i Japan, etter først å ha slått Urawa Reds fra Japan 1-0 i semifinalen, og deretter argentinske Boca Juniors 4-2 i finalen. Milan ble dermed den første europeiske klubben til å vinne VM for klubblag, selv om de også har vunnet turneringens forgjenger, den interkontinentale cupen, tre ganger på i alt sju forsøk.
Skuffelse og UEFA-cup
2007/2008 sesongen ble en stor skuffelse for Milan i Serie A, laget havnet på 5.-plass bak Fiorentina, og fikk dermed ikke Mesterligaplass for det kommende året. Milan tapte mot Arsenal i åttedelsfinalen i Mesterligaen, etter 0-0, borte på Emirates Stadium i London, og et 2-0 tap hjemme på San Siro.
Målet for 2008-09-sesongen ble å vinne klubbens 18. scudetto, samt UEFA-cupen. Milans president, Adriano Galliani uttalte at noen spillere ville forsvinne, og at klubben ville hente inn 7-8 nye spillere.
Foran sesongen hentet Milan inn: Mathieu Flamini, Gianluca Zambrotta, Marco Borriello, Christian Abbiati, Luca Antonini,Ignazio Abate og Ronaldinho. Samtidig forsvant Yoann Gourcuff på utlån til Bordeaux. Alberto Gilardino gikk til Fiorentina for rund 140 millioner kroner.
I limbo
På grunn av et stort budsjettunderskuff ble Milan sommeren 2009 nødt til å selge den brasilianske superstjernen Kaká til Real Madrid for 64.5 millioner euro. Leonardo, som hadde hatt en administrativ rolle i klubben fram til da, ble ansatt som trener, og det ble ikke gjort noen større investeringer i en spillertropp som på dette tidspunktet var preget av høy snittalder.
Laget presterte lenge dårlig i Serie A, men kom i form utover på senvinteren, og lå på ett tidspunkt bare to poeng bak Inter, som til slutt vant ligaen det året, 12 poeng foran Milan. Milan slo Real Madrid borte i gruppespillet i Mesterligaen, men røk ut i første utslagsrunde etter to tap mot Manchester United. Resultatene var ikke gode nok for klubbeier Silvio Berlusconi, som var i en åpen mediakonflikt med trener Leonardo. Leonardo valgte til slutt å gå av som trener.
Italienske mestere igjen
Sommeren 2010 var bekymringen stor blant Milans fans, som så en klubb i forfall, samtidig som byrivalene Inter nettopp hadde blitt trippelmestere ved å vinne Serie A, Coppa Italia og Mesterligaen. Milan og Berlusconi svarte på disse bekymringene ved å gjøre en rekke forandringer i laget. Massimiliano Allegri, en dyktig ung trener som overraskende hadde fått sparken av Cagliari tidligere samme år for å ha snakket med andre klubber, ble etter litt om og men ansatt. Milan gjorde også flere investeringer på overgangsmarkedet, der de viktigste signeringene var Zlatan Ibrahimovic fra FC Barcelona, Robinho fra Manchester City og Kevin-Prince Boateng fra Portsmouth via Genoa CFC. Dette var viktige signeringer som ga fansen og resten av spillerne troen på at det dette året skulle være mulig å utfordre Inter om Serie A-kronen.
Etter en litt vanskelig start fikk Milan utpå høsten opp tempoet i Serie A, anført av en ustoppelig Zlatan Ibrahimovic. Ved halvspilt sesong ledet de ligaen, og valgte i tillegg å hente inn spillerne Mark van Bommel og Antonio Cassano for å forsterke troppen ytterligere. Milan gikk også greit videre fra gruppespillet i Mesterligaen, men røk ut i første utslagsrunde med 0-1 sammenlagt mot Tottenham Hotspurs i to kamper som var preget av skadekrisen Milan gjennomgikk på dette tidspunktet. Utover våren ledet Milan fremdeles serien, men sto i fare for å bli tatt igjen av et Inter som virkelig hadde fått opp dampen etter avsettelsen av trener Rafael Benitez og ansettelsen av Milans trener fra forrige sesong, Leonardo. Da lagene møttes til kamp 2. april 2011, lå Inter bare fem poeng bak Milan (ved halvspilt sesong lå de 16 poeng bak), og hadde bare tapt én kamp i ligaen siden jul, samtidig som Milan hadde avgitt fire poeng på sine siste to kamper, mot antatt svakere motstand.
Til tross for at mange mente Inter var favoritter i denne kampen, var det Milan som gikk ut og tok føringen i kampen gjennom en tidlig scoring av Alexandre Pato. Et stykke ut i andreomgang ble Inters Christian Chivu utvist etter å ha felt Pato, som hadde klar bane mot målet til Inter. Etter dette var det Milans kamp, og sluttresultatet ble 3-0, etter nok en scoring av Pato og et straffemål av Antonio Cassano.
Denne kampen skulle vise seg å bli avgjørende for Milans sesong, som vant fem kamper på rad etter dette, og kronet denne rekken med å spille 0-0 i en bortekamp mot Roma, noe som sikret dem klubbens 18. ligamesterskap, to runder før slutt. Dette var Milans første ligamesterskap siden 2003/04. Sommeren 2011 har klubbeier Berlusconi til tross for nok et budsjettunderskudd lovet store investeringer i laget, med mål om å bygge et Milan som igjen kan vinne Mesterligaen.
Krønike
Milans historie fremstilt kronologisk, fra starten i 1899 og foreløpig fram til 2007/2008.
Se også: AC Milans resultater sesong for sesong fra og med sesongen 1987/88.
Klubbfarger og drakter
Siden Milan ble stiftet har klubbfargene vært rødt og svart. Rødt fordi det er djevelens farge (ergo kallenavnet 'Diavolo'), og svart for å skremme motstanderne. Klubblogoen inneholder klubbfargene og flagget til byen Milano.
Hjemmedrakten har røde og svarte striper, mens bortedraktene alltid har vært helhvite. Dagens drakter blir laget av sportsutstyrprodusenten Puma, og klubbens trøyesponsor er flyselskapet Fly Emirates fra De forente arabiske emirater.
Hjemmebanen
Lagets nåværende stadion heter San Siro, en bygning som tar opptil 85 000 tilskuere. Hjemmebanen deles med byrivalene Inter, og dens offisielle navn er Stadio Giuseppe Meazza, etter Inter-legenden Giuseppe Meazza. Generelt brukes navnet San Siro av Milan-fansen, mens Inter-supporterne foretrekker Giuseppe Meazza. San Siro er kjent for å ha en spesiell atmosfære, ettersom tribunene befinner seg svært nært banen. Allikevel har Milan annonsert at klubben har konkrete planer om å bygge en ny hjemmebane for laget, basert på Arena AufSchalke i Tyskland, ettersom San Siro er i ferd med å bli foreldet og klubben gjerne vil ha eierskap i sin egen hjemmebane. Giuseppe Meazza er eid av byen Milano, og dette vanskeliggjør modernisering av anlegget.
Derby della Madonnina
La Derby della Madonnina, bedre kjent som Milano-derbyet, er når AC Milan møter Inter til kamp. Derbyet er et av de mest kjente i verden, og er stort sett utsolgt.
Kampen blir kalt Derby della Madonnina til ære for en av hovedattraksjonene i Milano, statuen av jomfru Maria på toppen av katedralen, som ofte blir kalt Madonnina.
Spillerstall
Oppdatert 16. mars 2023.
Ungdomsavdelingen
Siden november 2006 har Milan hatt et aktivt talentprogram, dette for å bygge opp ungdomslagene, og for å finne nye talenter. Dette er også for å følge reglene til UEFA om at alle UEFA klubber må ha minst fire unge spillere som har vokst opp i klubbens ungdomssystem.
Primavera laget
Primavera(junior) laget spiller i Campionato Nazionale Primavera, serien for de italienske primavera lagene til Serie A og Serie B klubbene. Konkurransen blir kalt for Trofeo Giacinto Facchetti, og er oppkalt etter Giacinto Facchetti. Den ble oppstartet i 1962. Andre turneringer for primavera lagene i Italia:
Resten av lagene
Lagene trener på Vismara sport senter, mens Primavera laget også trener på Milanello.
Toppscorere gjennom alle tider
(*) Fremdeles aktiv i Milan.
Trenere
Under er det en liste over alle trenerne i Milan, fra 1900 til i dag.
Presidenter
Milan har hatt mange presidenter gjennom klubbens historie; noen har vært eiere mens andre bare presidenter. Under er en liste over dem, fra begynnelsen til i dag.
CECAFA U-20 Mesterskap 2010
CECAFA U-20 Mesterskap 2010 var en fotballturnering organisert av CECAFA (Council for East and Central Africa Football Associations). Eritrea var for første gang i historien vert for turneringen. Turneringen fant sted i Eritrea fra 14. august til 28. august 2010. Ugandas U20 landslag vant over Eritrea U20 landslag etter å ha vunnet 5-4 i straffekonkurranse.
Jasenevo
Jasenevo (russisk: Район Ясенево) er en bydel sørvest i Moskva med ca 174,236 innbyggere (2012). Jasenovo er et administrativt distrikt (rajon) i den sørvestlige administrative region (okrug), og den ene av 125 raioner i Moskva.
Beskrivelse
Det er en av de mest folkerike bydelene og en av de mest trange med en befolkningstett på 25 000 per km². Området er ikke spesielt stort, men har tre parker eller grøntomårder; Uzskoye, Bittsevskij og Butovskij. Sangeren Zhanna Aguzarova og fotballspilleren Sergej Ignasjevitsj kommer herfra.
Den britiske internasjonale skole i Moskva har en avdeling for aldersgruppen 11 – 18 i Jasenovo, nummer 3 av 9 skoler.
KGB
Jasenovo er blant annet kjent for at utenlandshovedkvarteret til tidligere KGB lå i denne bydelen. I 1972 besluttet det sovjetiske kommunistpartiet å bygge et nytt hovedkvarter til sin internasjonale avdeling. Under byggeprosessen ombestemte myndighetene seg, siden det nye bygget lå for langt fra andre sentrale instanser i hovedstaden. Det ble derfor besluttet å overlate bygget til Første hoveddirektorat (FHd utenlandsetterretning). Vasilij Mitrokhin, som var sjefarkivar i det gamle hovedkvarteret i Moskva senter fikk ansvar for å flytte ca 300,000 arkiver av forskjellig slag til det nye hovedkvarteret.Han klarte og smugle en god del opplysninger fra dette arkivet på lapper som han gravde ned i melkespann i hytten sin utenfor Moskva i mange år. I dag er dette arkivert i England og kalles i dag for Mitrokhin-arkivet.